### Resumé

Som del af arbejdet med SDU’s etablering af universitetsuddannelser i Vejle by indstilles til en principbeslutning om permanent fysisk placering af universitet på Nordkajen, [adresse]. Sagen gennemgår processen for SDU’s etablering af universitetsuddannelser i Vejle, herunder SDU’s tilkendegivne ønsker til et kommende fysisk universitetsmiljø i Vejle midtby. Sagen gennemgår endvidere forudsætninger for fysisk placering af et universitet på Nordkajen.

### Sagsfremstilling

*Universitetsuddannelser til Vejle - det indledende arbejde 2021-23*
Arbejdet for tiltrækning af universitetsuddannelser til Vejle blev igangsat i 2021 i kølvandet på regeringsudspillet om udflytning af universitetsuddannelser i maj 2021 og siden med den politiske aftale om rammer for flere og bedre uddannelsesmuligheder i hele [adresse] i juni 2021 med efterfølgende tillægsaftaler.

I en udmøntning af dette arbejde indgik [adresse], SDU og Dandy Business Park den 15. december 2021 en fælles hensigtserklæring om at etablere [adresse] for dermed at understøtte Trekantområdets behov for veluddannede kandidater indenfor IT-, Sundhed- og Ingeniøruddannelser – de såkaldte STEM-uddannelser. Der blev nedsat en fælles [adresse] styregruppe mellem Vejle Kommune og SDU m.fl., der skulle arbejde målrettet for at tiltrække uddannelserne til Vejle.

I efteråret 2023 tildelte forligspartierne bag aftalen om udflytning af uddannelser 19,7 mio. kr. til etablering af IT- og STEM-uddannelser i [adresse] til etableringen af [adresse]. Dette skete på baggrund af en kortlægning af behovet for IT- og Stemuddannelser i [adresse] året forinden. Ud fra en samlet forventning om [adresse]’s behov for ekstern finansiering af opstartsomkostninger, reserverede [adresse] i budgetforliget 2023 endvidere 100 mio. kr. til et kommende [adresse] som et af fremtidens vækstinitiativer. Parallelt er der siden fundet ekstern finansiering fra private aktører.

*Endelig aftale om etablering - oktober 2024*
Den 25. oktober 2024 offentliggjorde SDU beslutningen og den endelige aftale om at realisere en fremtidig Campus i Vejle. Med opstart af de første bachelorstuderende i 2026 og trinvis indfasning frem mod 2032, hvor [adresse] skal have plads til 1250 danske og internationale studerende med 300 nyuddannede kandidater om året.

*Byrådsdrøftelser og rådgivende udvalg*
Byrådet og økonomiudvalget har af flere omgange igennem 2023-24 drøftet potentialer og muligheder for, hvordan et universitet og nye studiemiljøer kan koble sig til- og blive et nyt aktiv for livet i Vejle midtby.

For at kvalificere de kommende års mulige indsatser nedsatte byrådet i 2023 det rådgivende §17.4-udvalg ’Uddannelse Vejle’ til at rådgive omkring udviklingen af Vejle som en attraktiv studieby.
Udvalget består af repræsentanter fra Vejle Kommune, forskellige uddannelsesinstitutioner og det private erhvervsliv med flere. I august 2024 udkom udvalget med deres anbefalinger til, hvordan studiebyen Vejle kan videreudvikles med fokus på levende og engagerende studiemiljøer, udviklingen af et bredt udbud af uddannelser og jobmuligheder for studerende både under og efter uddannelse (vedhæftet som bilag 1).

*Hensyn til grund for permanent placering*
SDU og Vejle Kommune har igennem 2023-24 drøftet de ønsker SDU har til de fysiske rammer for et kommende universitet. Det gælder både i forhold til konkrete pladskrav og tilgængelighed, men også i forhold til muligheden for at skabe en identitet og et miljø, der kobler sig til byens liv og ’unge voksne’-miljøer.

I drøftelserne med SDU er der lagt følgende hensyn til grund for en kommende placering:
• Pladskrav (m2) ved fuld indfasning: 10.000 m2 i alt (Dette udgøres blandt andet af undervisnings- og projektlokaler, plenum-sale og kontorlokaler samt kantine mm).
• Central placering i midtbyen. Ud fra et fælles ønske om at sikre det kommende universitetsmiljø, som en levende del af [adresse] liv i midtbyen, har SDU endvidere ønsket placering af universitetet centralt i byen.
• Tæt på banegården. Af hensyn til studerende, der pendler til uddannelse bør universitetet ligge i rimelig gåafstand til banegården. Dette var også et kriterie for Forligspartierne på [adresse] ved tildelingen af midler jf. ovenfor.
• En ’ikonisk’ placering, der skaber synlighed og stolthed, vil understøtte ambitioner og branding af [adresse] og Vejle by generelt. Samtidigt vil en ikonisk placering af universitetet understøtte arbejdet med at skabe attraktive campus-miljøer i byens liv.
• Udvidelsesmuligheder i forhold til fremtidige muligheder for udvidelse af faciliteter.

*Besigtigede lokationer*
Der har i processen med SDU været afholdt flere fælles besigtigelser af mulige lokationer for henholdsvis midlertidig og varig placering af Universitetet nedenfor bakkerne i Vejle midtby. Da de første studerende allerede opstartes i sommeren 2026 har besigtigelserne endvidere forholdt sig til muligheden for opstart på midlertidig placering i Vejle by imens et eventuelt nybyg af de permanente rammer pågår.

Syddansk Universitet har i processen vurderet placeringsmuligheder i hele Vejle Kommune, herunder Dandy Business Park. Ud fra ovenstående ønsker og hensyn fra [adresse] har besigtigelserne i 2024 været indkredset til følgende lokationer: [adresse], Ny Rosborg, [adresse], [adresse], Nordkajen og Spinderihallerne. Ud fra en samlet vurdering har SDU herefter peget på Nordkajen, som den foretrukne placering.

Mark Bruun er i dag et erhvervshavneareal med en række virksomheder. Arealet er ejet af Vejle Erhvervshavn. Vejle Kommune har besluttet, at Nordkajen over de kommende år skal frigøres til byformål. Derfor er der igangsat en proces for ændringer i kommuneplangrundlaget. Samtidigt påhviler det Vejle Erhvervshavn med afsæt i Ejerstrategien 2022-2026 at sikre en fuldstændig og effektiv frigørelse af Nordkajens arealer for erhvervsaktiviteter snarest muligt, dog med respekt for gældende vilkår i de eksisterende lejekontrakter, herunder de gældende uopsigelighedsperioder (med udløb i perioden 2026-2031).

Dette er nærmere beskrevet i [adresse] for Vejle Erhvervshavn, der er vedlagt som bilag 2.

*Spinderihallerne - midlertidig placering fra 2026*
Efter den endelige offentliggørelse af [adresse] i oktober 2024 gøres der i Spinderihallerne forberedelse til indflytning som midlertidig placering fra 2026. Uddannelsesinstitutionen Campus Vejle har i 2024 opsagt leje af [adresse], hvilket har muliggjort midlertidig indflytning af hovedbibliotekets voksenafdeling frem til 2026 i perioden, hvor opførslen af det nye Biblioteks- og kulturhus pågår.

I 2026 flytter biblioteket tilbage i de nye rammer, hvor den ledige kapacitet i [adresse] således bliver klar til indflytningen af Universitetet og de første studerende. I nabobygningen [adresse] er der endvidere ledige kontorlokaler, der også vil indgå i rammerne om den midlertidige placering af universitetet.

Dermed vil Spinderihallerne danne midlertidig ramme for universitetet i perioden 2026-2028/29, hvorefter det stigende antal studerende vil kræve flytning til permanent placering på anden lokation i midtbyen med forventet behov for ibrugtagning i 2029-30.

*[adresse] – Nordkajen som permanent placering*
I byudviklingen af havnen ([adresse]) er der over de seneste 20 år arbejdet med blandt andet boliger i ny moderne arkitektur, hvor tilknytningen til [adresse] og havn spiller en særlig rolle. I udviklingen af [adresse] har der været fokus på at skabe en blandet by og sikre et varieret udbud af boligtyper og boformer, og med ikonbyggerier som Bølgen (2009), [adresse] (2018), Four Points Flex by [adresse] (2022) samt butiks- og restaurantmiljøer. I de kommende år vil byudviklingen fortsætte, hvor nye arealer inddrages i den videre udvikling af [adresse].

Byrådet har besluttet over en årrække at samle erhvervshavnens aktiviteter på [adresse] samt gennemføre en fremtidig omdannelse af Nordkajen til byformål. Beslutningen er senest beskrevet i ejerstrategien for Vejle Erhvervshavn 2022-2026, Kommuneplanen 2021-2033 og i Byrådets konstitueringsaftale fra november 2021.

Med baggrund i besigtigelserne med SDU indstilles med denne sag til at, der træffes principbeslutning om at placere Universitetet på [adresse] på [adresse]. Med en placering på Nordkajen vil Universitetet få en bycentral placering i den nye fremtidige havnebydel på Nordkajen tæt på byens vidensvirksomheder og offentlige transportmuligheder. Ikke mindst vil Universitetet og det liv, der kan skabes omkring uddannelserne, være identitetsskabende for [adresse] og dermed bidrage til bydelens samlede vision, som Byrådet vedtog som en del af Åge Jakobsen.

Her fremgår blandt andet, at [adresse] skal udvikles som ”En Bydel med mod til at prøve noget nyt, En Bydel med plads til alle, på tværs af samfundet, En Bydel, hvor byrummene skaber mulighed for rekreativitet og samvær”.

*Forudsætninger for omdannelse af Nordkajens arealer til byformål*
Placering på Nordkajen indebærer en række vilkår og forudsætninger, der skitseres nedenfor.

I dag er Nordkajens arealer udlejet til erhvervsvirksomheder på vilkår om uopsigelighed med udløb i perioden 2026-31. For at frigøre arealerne til byfunktioner har Vejle Erhvervshavn derfor i overensstemmelse med ejerstrategien igangsat en proces, der konkret betyder, at de nuværende udløb af uopsigelighedsperioderne for de eksisterende erhvervslejemål på Nordkajen ikke forlænges. Erhvervslejemålene opsiges derfor successivt i overensstemmelse hermed. Samtidigt tilbydes erhvervsvirksomhederne i takt med opgradering af faciliteter på [adresse] placering herpå.

Såfremt virksomhederne bliver boende på Nordkajen frem til lejekontrakternes udløbsdato er Nordkajen rømmet for erhvervsaktiviteter i 2031. Med udsigten til ikke at få forlænget lejekontrakterne yderligere samt tilbud om at blive overflyttet til Sydkajens arealer kan arealerne dog potentielt frigives før tid, hvis virksomhederne ønsker det. Silas Kristoffersen der i dag lejer ca. 12.000 m2 sammenhængende areal på Nordkajen har i december 2024 indgået aftale med [adresse] om opsigelse af kontrakten, der ellers løber til 2030. Virksomheden flytter således deres aktiviteter til [adresse] i foråret 2027.

*Ny kommuneplan-ramme for Nordkajen*
Den kommende omdannelse af Nordkajen til byformål og videre styrkelse af Sydkajen som erhvervshavn forudsætter tilvejebringelse af et ændret kommune- og lokalplangrundlag, gennem en planproces.

Et fornyet kommuneplangrundlag vil blive tilvejebragt i forbindelse med vedtagelsen af en kommuneplan for 2025 – Sofia Lauritsen. Her kan der besluttes en ny ramme for arealet, hvor der således vil kunne etableres nye byfunktioner såsom uddannelsesinstitutioner, kontorerhverv, restauranter, hoteller, boliger og offentlige formål i det omfang, det kan indpasses i forhold til de fortsatte havneaktiviteter på [adresse] (eksempelvis ift. støj- og støvgrænser).

*Videre proces – og koblinger til øvrig byudvikling og processer*
Placeringen af universitetet i Vejle by har stor betydning for udviklingen af det fremtidige byliv i Vejle midtby, herunder koblinger til den øvrige byudvikling. Samtidigt er placeringen af Universitetet også en konkret øvelse i at placere et 10.000 m2 byggeri på en bycentral og gerne ikonisk placering i bybilledet.

Byrådet besluttede i februar 2023 at igangsætte udarbejdelsen af scenarier for henholdsvis havnepladsen og Nordkajen som indspil til videre politiske drøftelser om vision og indhold. En principbeslutning om at placere universitetet på Nordkajen vil derfor i en videre proces skulle koble sig til drøftelser om havneplads og visioner for øvrige funktioner på Nordkajen.

Såfremt der træffes principbeslutning om at placere SDU universitetet på Nordkajen, igangsættes med udgangspunkt i Økonomiudvalget en videre proces vedrørende opkøb, juridiske rammer og fysiske scenarier for den kommende byudvikling på Nordkajen, herunder den præcise placering af universitetet.

### Sagens videre forløb

Sagen skal behandles i Byrådet.

### Historik

#### Kommunaldirektøren indstiller , den 17. marts 2025, punkt 66:

at Økonomiudvalget anbefaler Byrådet at træffe principbeslutning om at placere [adresse] på Nordkajen.

#### Beslutning fra Økonomiudvalget, den 17. marts 2025, punkt 66:

Anbefales.

### Beslutning

Godkendt.